Tabadut-is: D imesrifeg n ikesman, itečč lejwayef, akken diɣen i tečč timellalin, d imesrifeg yessraḥayen aṭas lejwayef, yettas-d kan ma ad tili lejifa, d imesrifeg d amellal merra d aɛeryan n uqadm yerna d awraɣ, tafekka-s tettaweḍ alma d lmitra, ma d afriwen-is ttawḍen alma d tlata n lmitrat, ma d aqamum-is ɣezzif yebren anda yeqḍeɛ, ma di teẓgi n Rric akken neẓra d adeg n yimuddiren ihi acḥal n tikal ifellaḥen ma mmuten-as lmal-nsen ttdeggiren-t di teẓgi, akken diɣen tikwal ttemttaten yiɣersiwen di teẓgi aladɣa ilfan, d ayen-nni i d-yettawin isɣan ula d yigidar, D imesrifeg i d-yuder DALLET Jean-Marie anid yefka-ɣ-d innan: Isɣi bu lefrayes,2 lmeɛna n yinnan-agi isebgan-d isɣi yessraḥay lefrayes yemmuten.